最後要介紹喺點心喇，專登僻成一角，部份點心以蒸籠熱住，部份就以小木盒盛起，仲擺得好精緻，後面嘅廚房，小批量製作點心，保持新鮮度。選擇唔少，有燒賣、蝦餃、潮州粉果、叉燒包、鳳爪排骨蒸飯、香茜陳皮牛肉蒸飯，以及即拉韭黄鮮蝦腸粉及香茜叉燒腸粉，講到即搵拉唔喺隨口噏，睇住個女師傅仔晌後面密密拉，小弟專登就等到佢拉啲「新鮮」貨先拎呀；另一邊就仲有雞絲春卷、叉燒酥、迷你蛋撻、煎上海窩貼、炸奶皇包、荔芋煎堆仔、芝麻糊，咁多香口炸嘢，就連奶皇包都喺炸嘅，啱晒我啦。